[{"text_idx": "#000000", "text": "This website uses cookies to improve your experience while you navigate through the website. Out of these the cookies that are categorized as necessary are stored on your browser as they are essential for the working of basic functionalities of the site."}, {"text_idx": "#000001", "text": "Ai Cyllido Cymru yw\u2019r teclyn cywir i mi chwilio am gyllid?\nMae Cyllido Cymru yn rhestru cyllidwyr sydd a\u0302 hanes o gefnogi prosiectau yng Nghymru. Os yw\u2019ch prosiect neu\u2019ch mudiad wedi\u2019i leoli rywle arall yn y Deyrnas Unedig yna rhowch gynnig ar Funding Central yn Lloegr, Funding Scotland yn yr Alban a GrantTracker yng Ngogledd Iwerddon.\nSut ydw i\u2019n dechrau defnyddio Cyllido Cymru?\nI ddechrau defnyddio Cyllido Cymru fe fydd angen i chi gofrestru. Cliciwch ar \u2018Cofrestru\u2019 a darparu ychydig o wybodaeth sylfaenol. Ar o\u0302l cyflwyno\u2019r wybodaeth yma fe fyddwch yn cael ebost dilysu, cliciwch ar y ddolen ac fe ddylech wedyn allu mewngofnodi i\u2019r wefan."}, {"text_idx": "#000003", "text": "Sut ydw i\u2019n chwilio am gyllid?\nDyluniwyd peiriant chwilio\u2019r wefan i fod yn hawdd ei ddefnyddio. Dylai\u2019ch chwiliad yn y lle cyntaf gynnwys \u2018diben y cyllid\u2019, yr awdurdod lleol lle mae\u2019ch mudiad wedi\u2019i leoli/yn gweithredu ynddo a swm y cyllid rydych ei angen."}, {"text_idx": "#000004", "text": "Mae opsiynau chwilio ychwanegol ar gael os hoffech ddarparu gwybodaeth ychwanegol."}, {"text_idx": "#000005", "text": "Unwaith y cewch ganlyniadau\u2019ch chwiliad gallwch drefnu\u2019ch canlyniadau yn o\u0302l gwerth, dyddiad cau neu\u2019r wyddor."}, {"text_idx": "#000006", "text": "Sut ydw i\u2019n ymgeisio am gyllid yr wyf wedi dod o hyd iddo ar Cyllido Cymru?\nFe fydd angen i chi fwrw golwg ar fanylion y broses ymgeisio ar wefan y cyllidwr neu gysylltu a\u0302 nhw i gael y manylion."}, {"text_idx": "#000007", "text": "O ble y gallaf gael rhagor o gymorth i ymgeisio am gyllid?\nMae cymorth ychwanegol ar gael gan WCVA neu\u2019ch Cyngor Gwirfoddol Sirol lleol."}, {"text_idx": "#000008", "text": "Sut allaf ychwanegu cronfa ariannol at Cyllido Cymru?\nFe fyddem wrth ein boddau o glywed gennych! Croeso i chi ebostio .uk ac fe drefnwn ni i\u2019r cyfle ymddangos ar y wefan."}, {"text_idx": "#000009", "text": "Dwi wedi gweld problem mewn cofnod cronfa ar y wefan, sut allaf roi gwybod i rywun?\nRydym yn gwneud ein gorau i ddarparu gwybodaeth gywir ond weithiau rydym yn methu pethau. Gyda\u2019ch cymorth chi, gallwn wneud Cyllido Cymru y gorau y gall fod. Anfonwch y manylion atom drwy ebostio .uk ac fe wnawn ni ddatrys y broblem."}, {"text_idx": "#000010", "text": "O ble ydych chi\u2019n cael gwybodaeth am grantiau?"}, {"text_idx": "#000011", "text": "Mae faint o wybodaeth sydd ar gael yn amrywio\u2019n fawr o un grant i\u2019r llall. Rydyn ni\u2019n rhannu pa bynnag wybodaeth sydd ar gael i ni; mewn rhai achosion, yr unig beth ar gael bydd amcanion y grant neu\u2019r gronfa, y swm sydd ar gael a chyfeiriad y cyfreithiwr i anfon y ceisiadau ato. Ar y llaw arall, mae\u2019n bosibl y bydd gan gyllidwyr mwy o faint dudalennau o ganllawiau a gwybodaeth y byddwn ni\u2019n cysylltu a\u0302 nhw. Rydyn ni\u2019n cael ein gwybodaeth o ffynonellau amrywiol:"}, {"text_idx": "#000012", "text": "Gwybodaeth y bydd cyllidwyr yn ei rhannu a\u0302 ni\u2019n uniongyrchol\nGwaith ymchwil y byddwn ni\u2019n ei wneud, a nawr\nCyllidwyr sy\u2019n rheoli eu proffiliau eu hunain ar Gyllido Cymru"}, {"text_idx": "#000014", "text": "Os ydych chi\u2019n gyllidwr a\u0302 diddordeb mewn rhestru eich cronfa/cyllid ar Gyllido Cymru, anfonwch e-bost atom yn fundingwales@wcva.cymru."}]